ट्रिवार्था के जलवायु वर्गीकरण (Trewartha climate classification) एगो जलवायु बर्गीकरण के सिस्टम हवे। ई अमेरिकी भूगोलवेत्ता जी. टी. ट्रिवार्था दिहले रहलें आ ई पहिली बेर अमेरिकन ज्याग्रफर जर्नल में 1966 में छपल। ई सिस्टम कोपेन-गीगर बर्गीकरण में सुधार के कोसिस रहल आ एकर मकसद पहिले के सिस्टम के कमी सभ के दूर कइल रहल। खासतौर प ई बिचला अक्षांस वाला इलाका सभ के जलवायु बर्गीकरण के ओह इलाका के बनस्पति आ मौसम सिस्टम के हिसाब से अउरी सटीक तरीका से बिभाजित कइल रहल।